[{"text_idx": "#000000", "text": "Bakalaureuseo\u0303pe on ko\u0303rghariduse esimene aste. Elektroonikato\u0308o\u0308stuses to\u0308o\u0308tamiseks saad valida nt riistvara arenduse ja programmeerimise, elektroenergeetika ja mehhatroonika ning arvutitehnika erialade vahel. Loe la\u0308hemalt, mida need o\u0303ppekavad endast sisaldavad."}, {"text_idx": "#000001", "text": "Eesti elektroonikato\u0308o\u0308stuse toodangust la\u0308heb ekspordiks"}, {"text_idx": "#000002", "text": "Riistvara arenduse ja programmeerimise o\u0303ppekava annab Sulle oskused planeerida, projekteerida, arendada ja hooldada arvutipo\u0303hiseid infoto\u0308o\u0308tlus- ja elektroonikasu\u0308steeme, juhtimis- ja kommunikatsioonisu\u0308steeme ning vastavaid seadmeid. Tegemist on ainsa riistvara ja tarkvara u\u0308hendava IT o\u0303ppekavaga TalTechis. Erialal o\u0303ppides saad universaalse ettevalmistuse ning oskuse na\u0308ha suurt pilti, mo\u0303ista detailideni fu\u0308u\u0308silisi seadmeid ja luua ise lahendusi, mis muudavad inimeste elu paremaks."}, {"text_idx": "#000003", "text": "Elektroenergeetika ja mehhatroonika eriala u\u0308hendab oskused energia- ja mehhaanilistest, to\u0308o\u0308stus- ning olmesu\u0308steemidest, samuti elektrotehnikast ja elektroonikast, automatiseerimisest ning IT-st. O\u0303pingute ka\u0308igus saad ise valida, kas spetsialiseeruda elektro\u00adenergeetikale (energia tootmine, u\u0308lekanne, jaotamine) vo\u0303i mehhatroonikale (robotitehnika, andurid, juhtsu\u0308steemid, ko\u0303rgtehnoloogiline tootmine)."}, {"text_idx": "#000004", "text": "Vo\u0303imalik valida kolme erialasuuna vahel: arvutitehnika, robootika ja kosmosetehnoloogia. O\u0303ppekavas on u\u0308hendatud nii tark- kui ka riistvaraga tegelemine ko\u0303rgtehnoloogiliste su\u0308steemide ja seadmete va\u0308ljato\u0308o\u0308tamiseks: o\u0303pid elektroonikat, programmeerimist, elektroonika programmeerimist, arvuti- ja arvutusseadmeid, elektroonikaseadmete disainimist, IoT\nkomponentidest su\u0308steemide koostamist ja palju muud huvitavat. O\u0303ppeto\u0308o\u0308s on suur osakaal praktikal, mille ka\u0308igus ka\u0308sitletakse reaalseid u\u0308lesandeid na\u0308iteks nanosatelliitide, robotite ja arukate materjalidega."}, {"text_idx": "#000005", "text": "Elektroonikainsener planeerib, projekteerib, integreerib, juurutab ja toetab terviklike automatiseeritud su\u0308steemide ning toodete tehnilisi lahendusi ja protsesse. Elektroonikainsenerina to\u0308o\u0308tab 950 inimest, tulevikus to\u0308o\u0308kohtade arv kasvab. To\u0308o\u0308kohti on elektroonikainseneridele rohkem kui eriala lo\u0303petajaid."}]